Indra Bekti () kang jeneng asline Bekti Indra Tomo ya iku salah sijiné modhél, presenter, lan juru main sinétron. Saliyané iku Indra uga dadi penyanyi lan presenter tivi ing Indonésia. Nalika tanggal 28 Dhésèmber 2005 ing dina ulang tauné kang kaping 28, Indra nggawé buku kang temané Indra Bekti 28 Ways to Stardom. Buku iki isiné ngenani 28 wewadi lan 28 kiat-kiat sukses kanggo nggayuh karir lan pengalamané ing jagading hiburan Indonésia.

Biografi 
Nalika isih cilik, Indra Bekti urip ing Jakarta. Indra iku anaké pasangan Aruji Priyanto (bapak) lan Alm. Syaprida (ibu). Indra dadi anak nomer loro saka sadulur kang cacahé papat. Nalika isih cilik, Indra diajari kanggo disiplin lan ora manja ing sekolah lan ing omah. Nalika isih cilik Indra Bekti dolanan nganggo dolanan tradhisonal kaya ta delikan, kucing-kucingan, lan dolanan banyu kang dadi dolanan kang paling disenengi Indra bekti.

Wiwitan karir 
Nalika ing SMP, Indra nyanyi kanggo anime kang judhulé Candy-Candy. Nalika iku animé iki banget populer ing jamané. Sanajan mung ngisi swara, Indra Bekti wis seneng banget. Nalika iku, Indra bekti dibayar 30 éwu rupiah saben tokoh. Indra seneng banget awit dhèwèké wis bisa ngasilaké dhuwit dhéwé ing umuré kang isih enom.
Indra terus sinau lan sawisé SMA, Indra banjur njajal siyaran radio nganti akhiré lumebu tivi. Nalika lumebu tivi kang sepisanan Indra Bekti dadi presenter ing acara Tralala Trilili bareng karo Agnes Monica. Sawisé iku akèh tawaran kanggo Indra supaya dadi penyiar radio swasta. Sawisé tamat SMA, Indra kang dhuwuré 167 cm iki sinau kanthi kuliyah ing jurusan public speaking D1 ing London School.

Cathetan suku 

Aktor Indonésia